Държавен вестник, бр. 66, 2009 г., стр. 15

БРОЙ  66 	
Д Ъ Р Ж А В Е Н  В Е С Т Н И К 	
СТР.  15  
Чл. 3. Председателят назначава и освобож­
дава съдебните служители в администрацията 
на ВАС.
Чл. 4. При осъществяването на своята дей­
ност администрацията на ВАС се ръководи от 
принципите на законност, прозрачност, бързина, 
ефективност съобразно изискванията за качест­
вено обслужване на физическите и юридическите 
лица при строго спазване на професионалната 
етика на съдебните служители. 
ЧАСТ ВТОРА 
СТРУКТУРА НА АДМИНИСТРАЦИЯТА НА 
ВЪРХОВНИЯ АДМИНИСТРАТИВЕН СЪД
Г л а в а  п ъ р в а
ГЛАВЕН СЕКРЕТАР
Чл. 5. (1) Главният секретар ръководи ра­
ботата на администрацията на ВАС и е пряко 
подчинен на председателя на съда.
(2) За главен секретар се назначава лице, 
което е български гражданин, има завършено 
висше образование с образователно-квалифи­
кационна степен „магистър“ по специалностите 
„Право“, „Публична администрация“ или висше 
икономическо образование с не по-малко от 8 
години професионален стаж, не е осъждано на 
лишаване от свобода за умишлено престъпление 
от общ характер, независимо че е реабилити­
рано, и притежава необходимите нравствени 
и професионални качества.
(3) Докато упражнява длъжността си, главни­
ят секретар не може да членува в политическа 
партия или коалиция, организация с полити­
чески цели, както и да извършва политическа 
дейност.
Чл. 6. (1) Главният секретар:
1. организира и ръководи цялостната дейност 
на администрацията на ВАС;
2. осигурява организационната връзка между 
административния ръководител, неговите за­
местници, съдиите и администрацията на съда;
3. организира разпределението на дейностите 
между отделните звена на администрацията и 
изпълнението на задълженията на съдебните 
служители;
4. въвежда програмни решения по дълго­
срочното планиране, бюджетната политика, 
финансите, автоматизацията, снабдяването с 
оборудване и връзките с обществеността;
5. създава условия за нормална и ефективна 
работа на съдебните служители;
6. организира провеждането на конкурси за 
назначаване на съдебните служители и участва 
в комисиите по провеждането на конкурсите в 
случаите, предвидени в този правилник;
7. организира обучението на съдебните 
служители и повишаването на тяхната квали­
фикация;
8. следи за спазването на трудовата дисци­
плина и уплътняване на работното време;
9. съгласува времето за ползване на отпуските 
от съдебните служители и тяхното персонално 
заместване от друг служител;
10. организира атестирането на съдебните 
служители по реда, предвиден в този правилник, 
и предлага промяна в ранговете и трудовото 
им възнаграждение;
11. предлага служителите за стимулиране 
или за налагане на дисциплинарни наказания;
12. ръководи работата по изготвянето на 
проекта за бюджет на съда и го представя за 
одобрение на председателя;
13. контролира събирането на таксите от 
администрацията на съда;
14. планира и контролира дейността по 
изграждането, поддържането и ремонта на 
съдебната сграда и на другите сгради, стопа­
нисвани от съда;
15. организира процесуалното представител­
ство по дела, по които ВАС е страна;
16. изпълнява и други задължения, възложени 
му от председателя.
(2) При отсъствие главният секретар се 
замества от административния секретар. 
Чл. 7. (1) Главният секретар в изпълнение 
на правомощията си издава разпореждания, 
които са задължителни за съдебните служители.
(2) Съдебните служители могат да оспорят 
пред председателя на съда разпорежданията на 
главния секретар, които ги засягат във връзка 
с изпълнение на служебните им задължения. 
Решението на председателя е окончателно.
Чл. 8. (1) Назначаването на главен секре­
тар във ВАС се извършва след провеждането 
на конкурс, организиран от административния 
ръководител.
(2) Главният секретар получава основно 
месечно възнаграждение в размер 80 на сто от 
основното възнаграждение на съдия във ВАС.
Г л а в а  в т о р а
КАБИНЕТ НА ПРЕДСЕДАТЕЛЯ 
Чл.  9. (1) Кабинетът на председателя из­
пълнява организационни, координационни и 
информационно-аналитични функции.
(2) Кабинетът на председателя се състои от 
началник на кабинета, административно звено 
„Пресслужба и връзки с обществеността“ и ад­
министративно звено „Международна дейност 
и протокол“.
Чл. 10. За началник на кабинета на пред­
седателя се назначава лице, което е български 
гражданин, има завършено висше образование, 
образователно-квалификационна степен „магис­
тър“ и не по-малко от 5 години трудов стаж 
по съответната специалност, не е осъждано на 
лишаване от свобода за умишлено престъпление 
от общ характер, независимо че е реабилити­
рано, и притежава необходимите нравствени 
и професионални качества. 
Чл.  11. Началникът на кабинета е пряко 
подчинен на председателя.